b'\n_START_ARTICLE_\nHidroelektrarna Pre\xc4\x8dna\n_START_PARAGRAPH_\nHidroelektrarna Pre\xc4\x8dna je bila mala hidroelektrarna, ki je za\xc4\x8dela delovati leta 1920. Postavljena je bila v bli\xc5\xbeini kraja Pre\xc4\x8dna pri Novem mestu na reki Temenici._NEWLINE_Elektrarna je leta 1949 pri\xc5\xa1la pod upravo takrat ustanovljenega podjetja Gorenjske elektrarne Kranj._NEWLINE_Elektrarna je imela potencialno energijo vodnega telesa 274 MWh, pretok reke na mestu elektrarne pa je bil 4 m\xc2\xb3/s. Zaradi dotrajanosti so Pre\xc4\x8dno 1. februarja 1972 zaprli in konzervirali, po temeljiti obnovi in rekonstrukciji pa so jo leta 1985 znova zagnali._NEWLINE_Leta 2009 je lastnik HE Pre\xc4\x8dna podjetje Elektro Ljubljana. V tem letu je elektrarna delovala z enim agregatom, katerega in\xc5\xa1talirana mo\xc4\x8d je 130 kW. Pretok vode preko elektrarne je 4 m\xc2\xb3/s, neto padec pa 5,3 m.'